als_Latn dik_Latn sag_Latn
Zvicra ka ndaluar investimet në Krime dhe Sevastopol
SECO, duke shpjeguar se BE-ja ka marrë një ndalim të ngjashëm në kuadër të ndalimit të çdo lloj marrëdhënieje të investimeve dhe të tregtisë me Krimenë, pohon se ka miratuar vendimin e sanksioneve të reja në lidhje me Krimenë
GJENEVË (AA) - Zvicra ka ndaluar të gjitha investimet e huaja në Krime dhe Sevastopol, raporton Anadolu Agency (AA).
Sekretariati i Shtetit për Çështje Ekonomike (SECO) në një deklaratë njoftoi se ky vendim është marrë në kuadër të sanksioneve të marra ndaj Rusisë dhe se ka hyrë në fuqi ditën e premte në orët e mbrëmjes.
SECO, duke shpjeguar se BE-ja ka marrë një ndalim të ngjashëm në kuadër të ndalimit të çdo lloj marrëdhënieje të investimeve dhe të tregtisë me Krimenë, pohon se ka miratuar vendimin e sanksioneve të reja në lidhje me Krimenë dhe Sevastopol të aneksuar nga Rusia.
Në deklaratë thuhet gjithashtu se "Këshilli Federal Zviceran, me këtë vendim ka zgjeruar masat e marra pasi nuk e njeh përfshirjen e Krimesë në territorin e Rusisë dhe se janë ndaluar të gjitha investimet e huaja në Krime dhe Sivastopol".
Zvicra në lidhje me listën e sanksioneve ndaj Rusisë vitin e kaluar më 6 gusht shtoi 18 kompani ruse dhe 26 persona, më 27 gusht vendosi sanksione ndaj 11 personave dhe 5 bankave, më 13 nëntor shtoi 24 persona dhe së fundmi më 16 dhjetor shtoi 13 persona dhe 5 organizata.
als_Latn als_Latn als_Latn als_Latn als_Latn als_Latn als_Latn